
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση ακινήτων για τη διαπλάτυνση και βελ¬ 
τίωση της Ε.Ο. Νο2 Θεσσαλονίκης - Καβάλας - Αλεξανδρού¬ 
πολης - Κήπων σε μήκος 273,72 μέτρα περίπου στο τμήμα Με¬ 
στή - Μάκρη που βρίσκονται εκτός σχεδίου πόλεως για την κα¬ 
τασκευή του έργου «Υπολειπόμενες εργασίες από χθ 0+000 έως 
χθ 8+000 Μέστης - Μάκρης και α' φάση παράκαμψη Μάκρης 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ώς διατηρητέου διορόφου κτιρίου με υπόγειο, φερο- 
μένου ως ιδιοκτησία Αικατερίνης Καμάτσου, που βρίσκεται στη 
Μυτιλήνη της νήσου Λέσβου και καθορισμός ειδικών όρων και 


περιορισμών δόμησης . 2 

Αναστολή οικοδομικών εργασιών και χορήγησης οικοδομικών 
αδειών στην εκτός του εγκεκριμένου ρυμοτομικού σχεδίου πε¬ 
ριοχή της κοινότητας Εκάλης (Ν. Αττικής) .. 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 934/Φ.441 (1) 

Αναγκαστική απαλλοτρίωση ακινήτων για τη διαπλάτυνση και βελτί¬ 
ωση της Ε.Ο. Νο2 Θεσσαλονίκης - Καβάλας - Αλεξανδρούπολης - 
Κήπων σε μήκος 273,72 μέτρα περίπου στο τμήμα Μέστη - Μάκρη 
που βρίσκονται εκτός σχεδίου πόλεως για την κατασκευή του έργου 
«Υπολειπόμενες εργασίες από χθ 0+000 έως χθ 8+000 Μέστης - 
Μάκρης και α' φάση παράκαμψη Μάκρης. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις διατάξεις του Ν.Δ. 797/1971 «Περί αναγκαστικών απαλλο¬ 
τριώσεων» σε συνδυασμό με τις διατάξεις του Β.Δ. 139/1971 σχετικά 
με την αρμοδιότητα των Νομαρχών για την κήρυξη ορισμένων αναγκα¬ 
στικών απαλλοτριώσεων και δεδομένου ότι η απαλλοτριτέα έκταση εί¬ 
ναι 5816 μ2 που είναι μικρότερη των 15.000 μ2 η αρμοδιότητα ανήκει 
στον Νομάρχη του Νομού που εκτελείται το έργο. 

2. Τις διατάξεις του άρθρου 23 του από 25.11.1929 Δ/τος «Περί 
του Νόμου που εκτελείται το έργο κωδικοποιήσεως των περί κατα¬ 
σκευής και συντηρήσεως οδών κειμένων διατάξεων. 

3. Τις διατάξεις του άρθρου 1 του Ν. 653/77 «περί υποχρεώσεων 
των παρόδιων ιδιοκτητών για την διάνοιξη Εθνικών οδών κ.λπ.» όπως 
τροποποιήθηκε και συμπληρώθηκε με τους Ν. 960/1979 άρθρο 9 παρ. 
4), Ν. 947/1979 (άρθρο 62 παρ. 9 και 10) και Ν. 1418/84 (άρθρο 


25/σε συνδυασμό με την Α1/0/2/7/12.3.85 απόφαση του Υπουργού 
ΠΕΧΩΔΕ. 

4. Τις διατάξεις του Π.Δ/τος 929/1979 «περί εκτελέσεως του άρ¬ 
θρου 1 του Ν.'653/77». 

5. Την αριθ. 1239/30.4.91 απόφασή μας με την οποία εγκρίθηκε 
το κτηματολόγιο των εκτάσεων που βρίσκονται εκτός σχεδίου που απαι¬ 
τούνται για την κατασκευή του έργου του θέματος. 

6. Την αριθ. ΒΣ1/0/8/16-ΚΟΜ/24.2.1983 απόφαση του 
Υπουργού του Υπ. Δ.Ε. με την οποία ορίσθηκε η εφαρμογή του άρθρου 
1 του Ν. 653/77 στο τμήμα του θέματος και η οποία δημοσιεύθηκε 
στην Εφημερίδα της Κυβερνήσεως, αποφασίζουμε: 1 

Κηρύσσουμε την αναγκαστική απαλλοτρίωση των ακινήτων για λό¬ 
γους Δημοσίας ωφελείας και ειδικώτερα για την διαπλάτυνση και βελτί¬ 
ωση της Ε.Ο. Νο2 Θεσσαλονίκης - Καβάλάς - Αλεξανδρούπολης - Γέ¬ 
φυρας Κήπων σε μήκος 273,72 μέτρα περίπου στο τμήμα Μέστη - 
Μάκρη που βρίσκονται εκτός σχεδίου πόλεως για την κατασκευή του 
έργου «Υπολειπόμενες εργασίες από χθ 0+000 έως χθ 8+000 Μέστης 
- Μάκρης και α’ φάση παράκαμψη Μάκρης «έκταση συνολικού εμβα- 
δού 5816 μ2 που φαίνεται στο από 29.4.91 κτηματολογικό διά¬ 
γραμμα και τον αντίστοιχο κτηματολογικό Πίνακα που συντάχθηκε 
από κοινού από την 2α ΔΕΚΕ Κομοτηνής και την ανάδοχο Εταιρεία 
ΑΛΕΞΑΝΔΡΟΣ ΑΤΕΒΕ και ελέγχθηκε και εγκρίθηκε από την ΔΣΕ 
τ.6ης ΠΥΔΕ Κομοτηνής. 

Η απαλλοτρίωση κηρύσσεται υπέρ του Δημοσίου και η σχετική δα¬ 
πάνη θα βαρύνει τις πιστώσεις του έργου 8271005 ΔΕ της ΣΑΕ 070 
Οδοποιίας. 

Η παρούσα απόφαση να δημοσιευθεί στην Εφημερίδα της Κυβερνήσεως. 

Αλεξανδρούπολη, 10 Μάΐου 1991 
Ο Νομάρχης 

ΑΘΗΝΑΙΟΣ ΦΛΩΡΙΝΗΣ 
-+- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Α.Π.Α./2736 (2) 

Χαρακτηρισμός ως διατηρητέου διορόφου κτιρίου με υπόγειο, φερομέ- 

νου ως ιδιοκτησία Αικατερίνης Καμάτσου, που βρίσκεται στη Μυτι¬ 
λήνη της νήσου Λέσβου και καθορισμός ειδικών όρων και περιορι¬ 
σμών δόμησης. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2) αυ¬ 
τού, όπως τροποποιήθηκε με τις διατάξεις του Ν. 1772/88 «Τροποποί¬ 
ηση των διατάξεων του Ν. 1577/85 «Γενικός Οικοδομικός Κανονι¬ 
σμός» και άλλες σχετικές διατάξεις (ΦΕΚ 91/Α/88).; 

2. Το υπ’ αριθ. 1/86 Π.Δ. «Καθορισμός αρμοδιοτήτων Υπουργείου 

Αιγαίου» (ΦΕΚ 1/Α/86) και ειδικότερα τα άρθρα 2 (παρ. 3, εδ. ζ, περ. 
αα) και 5 αυτού. 

3. Το υπ’ αριθ. 359/86 Π.Δ. «Οργανισμός Υπουργείου Αιγαίου» 
(ΦΕΚ 158/Α/86) και ειδικότερα το άρθρο 5 (παρ. 1, ε και παρ. 2, Ε, 
8) αυτού. 

4. Την αριθ. 8555/27.11.90 (ΦΕΚ 741/Β/29.11.90) κοινή από¬ 
φαση των Υπουργών Προεδρίας της Κυβέρνησης και Αιγαίου σχετικά 
με τις «Πράξεις και έγγραφα αρμοδιότητας του Υπουργείου Αιγαίου, 
που εξαιρούνται από τους περιορισμούς της διάταξης τουάρθρου 81, 
παρ. 1 του Ν. 1892/90». 

5. Την υπ’ αριθ. πρωτ. ΔΔΟ/Φ.101.22/574/30.1.91 Απόφαση 
του Υπουργού Αιγαίου «Μεταβίβαση αρμοδιοτήτων στον Γενικό Γραμ¬ 
ματέα, στους Προϊσταμένους Δ/νσεων και Τμημάτων του Υπουργείου 
Αιγαίου και του δικαιώματος να υπογράφουν με «Εντολή Υπουργού» 
(ΦΕΚ 80/Β/21.2.91). 

6. Τον φάκελλο του θέματος, ο οποίος διαβιβάστηκε με το αρ. πρωτ. 
Π.7441/28.8.90 έγγραφο του Τ.Π. & Π.Ε. Νομαρχίας Λέσβου στο 
Τμήμα Πολιτιστικής Ανάπτυξης της Δ/νσης Περιφερειακής Ανάπτυξης 
του Υπουργείου Αιγαίου και πήρε τον αρ. πρωτ. 6323/30.8.90. 

7. ΐην από 22.2.91 αιτιολογική έκθεση του Τμήματος Πολιτιστικής 
Ανάπτυξης της Δ/νσης Περιφερειακής Ανάπτυξης του Υπουργείου Αι¬ 
γαίου, η οποία κοινοποιήθηκε και στον Δήμο Μυτιλήνης, σύμφωνα με 
το Ν. 1772/88, άρθρ. 1, παρ. 2α για να λάβει γνώση η Αικατερίνη 
Καμάτσου φερομένη ως ιδιοκτήτρια του κτιρίου. 

8. Την παρέλευση της προθεσμίας που ορίζεται από τις κείμενες δια¬ 
τάξεις του Νόμου χωρίς να περιέλθουν στο Τμήμα Πολιτιστικιής Ανά¬ 
πτυξης της Δ/νσης Περιφερειακής Ανάπτυξης του Υπουργείου Αιγαίου, 
τυχόν αντιρρήσεις της ενδιαφερομένης Αικατερίνης Καμάτσου, φερομέ- 
νης ως ιδιοκτήτριας του κτιρίου του θέματος, αποφασίζουμε: 

1. Χαρακτηρίζεται ως διατηρητέο το διόροφο κτίριο, που βρίσκεται 
στην οδό Γ. Βοστάνη & Οδυσσέως στη Μυτιλήνη της νήσου Λέσβου, φε- 
ρόμενο ως ιδιοκτησία της Αικατερίνης Καμάτσου, όπως φαίνεται σημει¬ 


ωμένο στο τοπογραφικό διάγραμμα σε κλίμακα 1:1000, που θεωρή¬ 
θηκε από την Προϊσταμένη του Τμήματος Πολιτιστικής Ανάπτυξης της 
Δ/νσης Περιφερειακής Ανάπτυξης του Υπουργείου Αιγαίου με την υπ’ 
αριθ. 2736/91 Πράξη της και που συνοπτικό του αντίτυπο δημοσιεύε¬ 
ται με την παρούσα απόφαση, επειδή πρόκειται για κτίριο με αξιόλογα 
αρχιτεκτονικά και μορφολογικά στοιχεία λαϊκής Λεσβιακής Αρχιτεκτο¬ 
νικής, που πρέπει να διατηρηθεί. 

2. Στο χαρακτηριζόμενο κτίριο, απαγορεύεται κάθε αφαίρεση, αλλοί¬ 
ωση ή καταστροφή των επί μέρους αρχιτεκτονικών στοιχείων του και 
των εν γένει διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του χαρακτηριζόμενου ως διατη¬ 
ρητέου κτιρίου, εφόσον δεν αλλοιώνεται ο αρχιτεκτονικός τους χαρακτή¬ 
ρας- 

4. Δεν επιτρέπεται η τοποθέτηση φωτεινών επιγραφών και διαφημί¬ 
σεων στο χαρακτηριζόμενο ως διατηρητέο κτίριο. Επιτρέπεται μόνο η 
τοποθέτηση φωτεινών επιγραφών περορισμένων διαστάσεων που πλη¬ 
ροφορούν για τυχόν χρήση των χώρων του κτιρίου. - 

5. Για οποιαδήποτε οικοδομική εργασία στο εξωτερικό και εσωτερικό 
του διατηρητέου κτιρίου και του περιβάλλοντα χώρου του καθώς και 
για την τοποθέτηση επιγραφών απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί με το τοπογραφικό διάγραμμα, που 
τη συνοδεύει στην Εφημερίδα της Κυβερνήσεως. 

Μυτιλήνη, 30 Απριλίου 1991 

Ο ΥΠΟΥΡΓΟΣ 

ΓΕΩΡΓΙΟΣ ΜΙΣΑΗΛΙΔΗΣ 

Αριθ. 57294/2411 - (3) 

Αναστολή οικοδομικών εργασιών και χορήγησης οικοδομικών αδειών 
στην εκτός του εγκεκριμένου ρυμοτομικού σχεδίου περιοχή της κοι¬ 
νότητας Εκάλης (Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 4 του Ν. 1337/1983 «Επέκταση των 
πολεοδομικών σχεδίων, οικιστική ανάπτυξη και σχετικές ρυθμίσεις» (Α' 

33). 

2. Τις διατάξεις του άρθρου 23 παρ. 1 εδ. ιδ του Ν. 1558/1985 
«Κυβέρνηση και κυβερνητικά όργανα» (Α' 137). 

3. Την 19658/841/14.4.1983 απόφαση του’Τπουργού Χωροτα¬ 
ξίας, Οικισμού και Περιβάλλοντος «Κίνηση της διαδικασίας σύνταξης 
του Γ.Π.Σ. του ηπειρωτικού τμήματος Ν. Αττικής» (Δ' 154 διόρθωση 
Δ' 457). 


4. Το 2259/30.4.1991 έγγραφο του Οργανισμού Αθήνας, αποφα¬ 
σίζουμε: 

1. Αναστέλλονται για έξι (6) μήνες οι οικοδομικές εργασίες και η χο- 
ρήγηση οικοδομικών αδειών στην εκτός του εγκεκριμένου ρυμοτομικού 
σχεδίου περιοχή της κοινότητας Εκάλης (Ν. Αττικής), όπως η περιοχή 
φαίνεται περικλειομένη με μπλε γραμμή στα δύο (2) σχετικά πρωτό¬ 
τυπα διαγράμματα σε κλίμακα 1:5000, που θεωρήθηκαν από τον 
Προϊστάμενο της Διεύθυνσης Τοπογραφικών Εφαρμογών με την 
57294/1991 πράξη του και που συνοπτικά τους αντίτυπα δημοσιεύο¬ 
νται με την παρούσα απόφαση. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Μαΐου 1991 

Ο ΥΠΟΥΡΓΟΣ 

ΣΤΕΦΑΝΟΣ ΜΑΝΟΣ 

